দুর্ঘটনায় হাত কাটা গেল লরিচালকের। ঘটনাটি ঘটেছে বুধবার সকালে ৩৯ নম্বর জাতীয় সড়কে। রেষারেষির জেরেই এই ঘটনা ঘটেছে। জানা গিয়েছে, নদিয়ার নাকাশিপাড়ায় ৩৯ নম্বর জাতীয় সড়কে দিয়ে কলকাতার দিকে যাচ্ছিল পাথর বোঝাই একটি লরি। লরিটি চালাচ্ছিলেন রূপম। উলটো দিক থেকে আসছিল তেলবোঝাই একটি ছোট গাড়ি। দুটি গাড়ির চালকই রীতিমতো রেষারেষি করছিলেন। যুগপুরের কাছে গিয়ে আর নিয়্ন্তণ রাখতে পারেননি তাঁরা। দুটি গাড়ির মুখোমুখি সংঘর্ষ হয়। গুরুতর আহত অবস্থায় দুই চালকই ভরতি হাসপাতালে। তবে লরিচালকের হাত বাদ চলে গিয়েছে। কাটা হাতটি উদ্ধার করে ময়নাতদন্তে পাঠিয়েছে পুলিশ। দুটি গাড়িকেই আটক করা হয়েছে।